artillerioffiser
Store norske leksikon,Samfunn,Forsvar og sikkerhet,Militære grader og funksjoner
Artillerioffiser er en offiser som tjenestegjør i en avdeling beskikket med artilleri. Disse finnes i samtlige grener av det norske Forsvaret, eksempelvis i Artilleribataljonen eller Luftvernartilleribataljonen.
I Sjøforsvaret er artillerioffiser den på et krigsskip som under skipssjefen er ansvarlig for artillerimannskapets utdannelse og dets ledelse under kamp. I Norge kalles artillerioffiser på fartøy batterisjef.Artillerioffiser eller artillerisjef er også betegnelse på den offiser som er den taktiske og operative sjefs nærmeste rådgiver i spørsmål om bruk og utnyttelse av de samlede artilleri- og ildstøtteressurser. Denne offiser kan inngå i den operative enhets stab eller attacheres denne, men er ofte samtidig sjef for enhetens største eller eneste artilleriavdeling. Les mer i Store norske leksikon artilleri Hæren Luftforsvaret Sjøforsvaret